RINCONETE-WEB	Que m'auia desbrembat de díder que, tanlèu Monipodio baishèc, ath còp, toti es que lo demorauen li heren ua prigonda e longa reveréncia, exceptat des dus valents, que, sense balhar-li importància, se descurbiren dauant d'eth en senhau de respècte, e dempús tornèren a passejar-se per un costat deth pati, e per aute se passejaue Monipodio, que demanèc as naui er exercici, era pàtria e pairs.